**KAZALNI ZAIMKI**

*Kako jih v stavku prepoznamo?*

V stavku jih prepoznamo po tem, da se nanašajo/navezujejo **na določeno osebo ali stvar, žival, rastlino, pojem** (ta, tisti, oni), na njihovo **lastnost** (tak, takšen …), **velikost** (tolik, tolikšen …) in **količino** (toliko).

*Kaj izražajo kazalni zaimki?*

Kazalni zaimek **TA** izraža časovno in prostorsko bližino.

*Ta koncert ji bo še dolgo ostal v spominu.* (ta – nanaša se na zadnji koncert, ki je govorcu časovno najbližji)

Kazalni zaimek **TISTI** izraža časovno in prostorsko oddaljenost.

*Tisti koncert sta organizirala Nipke in Trkaj.* (tisti – nanaša se na koncert, ki se je časovno zgodil, že nekaj časa nazaj)

Zaimek **ONI** pa izraža veliko časovno in prostorsko oddaljenost.

*Oni koncert se je zaključil s sproščenim klepetom.* (oni – nanaša se na koncert, ki je časovno že zelo oddaljen od govorca, vendar pa te časovne oddaljenosti ne morejo natančno opredeliti)